**Р Е Ш Е Н И Е**

**НА**

**ИЗПЪЛНИТЕЛНИЯ ДИРЕКТОР НА ИЗПЪЛНИТЕЛНА АГЕНЦИЯ**

**“ВОЕННИ КЛУБОВЕ И ВОЕННО-ПОЧИВНО ДЕЛО”**

20.08.2019 г. № 11327 гр. София

# **Съдържание:** Прекратяване на IV-та обособена позиция от публично състезание за възлагане на oбществена поръчка с предмет: “Абонаментно обслужване на асансьорни уредби в обекти на ИА „Военни клубове и военно-почивно дело“ по обособени позиции” – Териториален отдел – Пловдив - Военен клуб - Карлово

 На основание чл. 22, ал. 1, т. 8 и чл. 110, ал. 1, т. 5 от Закона за обществените поръчки, Решение изх. № 9111/28.06.2019 г., за откриване на процедура за възлагане на обществена поръчка с предмет: “Абонаментно обслужване на асансьорни уредби в обекти на ИА „Военни клубове и военно-почивно дело“ по обособени позиции”, публикувана в Регистъра на обществените поръчки на Агенцията по обществени поръчки с № 00515-2019-0016 и на интернет страницата на ИА „Военни клубове и военно-почивно дело“, профил на купувача, http://militaryclubs.bg/node/1351,

**Р Е Ш И Х:**

**І.** Прекратявам IV-та обособена позиция от публично състезание за възлагане на oбществена поръчка с предмет: “Абонаментно обслужване на асансьорни уредби в обекти на ИА „Военни клубове и военно-почивно дело“ по обособени позиции” - Териториален отдел – Пловдив – Военен клуб – Карлово, на основание чл. 110, ал. 1, т. 5 от ЗОП, поради установени нарушения при откриването и провеждането на процедурата, които не могат да бъдат отстранени, без това да промени условията, при които е обявена процедурата.

**МОТИВИ:**

В документацията за възлагане на обществената поръчка, одобрена с Решение изх. № 9111/28.06.2019 г. на Възложителя, в т. 10 от Образец № 2.4. - Техническо предложение за обособена позиция № 4 – Териториален отдел – Пловдив – Военен клуб – Карлово е допусната техническа грешка, като е посочено, че „Срокът за изпълнение на договора е 24 (двадесет и четири) месеца, считано от датата на подписване на договора“, вместо 36 (тридесет и шест) месеца, както е заложено в Техническата спецификация за изпълнение на обществената поръчка.

**ІI.** На основание чл. 24, ал. 1, т. 2 от ППЗОП настоящото решение да се публикува в деня на издаването му в профила на купувача на URL адрес: http://militaryclubs.bg/node/1351.

**III.** На основание чл. 197, ал. 1, т. 7 от ЗОП настоящото решение подлежи на обжалване пред Комисията за защита на конкуренцията в 10-дневен срок от публикуването му в профила на купувача.

**ВЪЗЛОЖИТЕЛ**

**ИЗПЪЛНИТЕЛЕН ДИРЕКТОР НА**

**ИЗПЪЛНИТЕЛНА АГЕНЦИЯ**

**“ВОЕННИ КЛУБОВЕ И**

**ВОЕННО - ПОЧИВНО ДЕЛО”:**

 **/П/ ВАЛЕРИ СТОЯНОВ**